LEO พุ่งเกือบ 6% โบรกฯ เคาะซื้อเป้า 6.60 บ. มองผลงานโตยาว
LEO พุ่งเกือบ 6% โบรกฯ เคาะซื้อเป้า 6.60 บ. มองผลงานโตยาว ล่าสุดอยู่ที่ 4.82บาท บวก 0.26 บาท หรือ 5.70% มูลค่าซื้อขาย 228.42 ล้านบาท
LEO พุ่งเกือบ 6% โบรกฯ เคาะซื้อเป้า 6.60 บ. มองผลงานโตยาว ล่าสุดอยู่ที่ 4.82บาท บวก 0.26 บาท หรือ 5.70% มูลค่าซื้อขาย 228.42 ล้านบาท
18 พ.ย. 2563

ผู้สื่อข่าวรายงานว่า ราคาหุ้น บริษัท ลีโอ โกลบอล โลจิสติกส์ จำกัด (มหาชน) หรือ LEO ล่าสุด ณ เวลา 11.56 น. อยู่ที่ 4.82บาท บวก 0.26 บาท หรือ 5.70% สูงสุดที่ 4.84 บาท ต่ำสุดที่ 4.66 บาท ด้วยมูลค่าซื้อขาย 228.42 ล้านบาท

ทั้งนี้ บล.บัวหลวง ระบุในบทวิเคราะห์ แนะนำ “ซื้อ” หุ้น LEO ราคาเป้าหมาย 6.60 บาท Valuation ปัจจุบันที่ PE 21 เท่า คาดจะ Re-rate ขึ้นได้ตามวัฏจักรขาขึ้นของอุตสาหกรรมที่เคยเห็นขึ้นได้ถึง 30 เท่า ด้วยธีมการลงทุน การค้าโลกฟื้นตัวหลังโควิด เมื่อกิจกรรมทางเศรษฐกิจทั่วโลกดีขึ้น ตัวเลขส่งออก-นำเข้าเริ่มฟื้น ตามวัฏจักรเศรษฐกิจที่กำลังเข้าสู่โหมดขยายตัวรอบใหม่ เราได้เห็นถึงค่าระวางเรือคอนเทนเนอร์ และค่าขนส่งที่ปรับตัวขึ้นหลายเท่า ส่วนหนึ่งเป็นผลจาก Pent-up demand กระทั่งปัจจุบันตู้คอนเทนเนอร์เกิดภาวะ Shortage ส่งผลบวกต่อ ธุรกิจ Freight forwarder ที่มี Capacity สูง เพราะช่วยเพิ่มอำนาจในการต่อรองราคากับลูกค้า (Demand &gt; Supply) หนุนมาร์จิ้นให้สูงขึ้นตามไปด้วย ทั้งนี้คาด LEO จะมีกำไรเติบโต 30%/ปี (CAGR ปี 2562-2565)
ด้าน บล.ทรีนีตี้ ระบุในบทวิเคราะห์ แนะนำ “ซื้อ” หุ้น LEO ราคาเป้าหมาย 4.45 บาท/หุ้น หลังรายงานกำไรสุทธิในไตรมาส 3/63 ที่ 18 ล้านบาท 361% เมื่อเทียบจากปีก่อน จากผลจากบริษัทประสบความสำเร็จในการเช่าเหมาลำ (Charter Fights) ในขณะที่ลดลงเมื่อเทียบจากไตรมาสก่อน ตามผลของฤดูกาลและไตรมาส 2/63 มีการขนส่งมากกว่าปกติจากสินค้าตกค้าง
ทั้งนี้ยังคงประมาณการกำไรปี 2563 ที่ 60 ล้านบาท โดยงวด 9 เดือนปี 2563 คิดเป็น 77% ของประมาณการของบล.ทรีนีตี้ ด้วยการฟื้นตัวของเศรษฐกิจจีนส่งผลต่อความต้องการขนส่งสินค้าเพิ่มมากขึ้น